# **Razvojni hiperkinetički sindrom**

# Razvojni hiperkinetički sindrom se danas češće naziva poremećaj pažnje sa hiperaktivnošću (attention-deficit hiperactivity disorder). Ovj sindrom predstavlja relativno raširen poremećaj među decom – utiče na školsku kompetentnost i razvoj ličnosti, i često se neadekvatno shvata bilo kao izraz moždanog oštećenja, bilo samo kao disciplinski, vaspitni problem.

Oko 5% školske dece pokazuje simptome ovog poremećaja, a dečaci tri do šest puta češće nego devojčice. Poremećaj karakterišu slaba sposobnost koncentracije i njeno lako ometanje, impulsivno ponašanje i izrazita motorna aktivnost. Slaba koncentracija se ogleda u čestoj promeni aktivnosti, kratkom zadržavanju na predmetu bavljenja, uz veoma lako skretanje pažnje na najmanji povod. U situaciji kada se nalaze pred nekim zadatkom takva deca imaju tendenciju da odgovore daju pre nego što o problemu razmisle. Još kao sasvim mala odlikuju se neumornošću, spavaju manje od ostale dece, kretanje im je haotično i besciljno, često uz rizične poduhvate u kojima pokazuju neustrašivost, ali bez naknadnog osećanja ponosa kada ostvare neki uspeh (penjanje na drvo, hodanje po ivici visoke ograde i sl.).

Da bi se moglo tvrditi da se radi o ovom poremećaju potrebno je da se pomenute karaktreristike ispoljavaju nezavisno od konteksta i u slova u kojima se dete nalazi. Ukoliko dete pokazuje jedno ponašanje kod kuće , a drugo u školi ne možemo smatrati da se radi o ovom poremećaju. Takođe važan znak je i početak u ranom uzrastu, obavezno pre detetove sedme godine. Sa ulaskom u pubertet motorni nemir se smanjuje, ali druge poteškoće ostaju a čak i kad bi nestale prethodno negativno iskustvo se već dovolljno akumuliralo, pa to utiče da se ova deca znatno češće razvijaju u pravcu antisocijalnog ponašanja, s obzirom na dugu istoriju neuspeha i neomiljenosti među školskim vršnjacima.

Takva deca ne shvataju ozbiljnost časa, spremna su das bez dozvole ustaju sa mesta i šetaju, lako ih ometaju zvuci sa ulice, smetaju ostaloj deci svojim zadirkivanjem, prva istrčavaju na odmor, ali se ne ukplapaju u igru, uvek su nasmejana i vedra, ali bez emocionalne topline. U školskom učenju pokazuju poteškoće i različite smetnje učenja, na testovima inteligencije podbacuju u odnosu na grupu normalne dece, mada nije jasno da li je to zbog njihovih specifičnih teškoća u razvoju ili zbog ili zbog smanjenih intelektualnih kapaciteta.

Kao faktori koji dovode do ovog poremećaja pominju se nasleđe, alergijske reakcije I osetljivost na hranu (posebno na aditive, konzervanse I veštačke boje kojih ima dosta u prehrambenim proizvodima namenjenim deci kao što su su bomboni, žvake, sokovi I dr.), povećana reaktibilnost nervnog sistema I neurološki moždani poremećaji. U nekim slučajevima I emocionalni faktori mogu imati značajnu ulogu u nastanku poremećaja i tada je poremečćaj zaobilazno sredstvo da se dože do stimulacije. Iznutra tome služi hiperaktivnost, a spolja ovu potrebu zadovoljavaju restriktivne reakcije okoline.

Tretman u ovakvim slučajevima može biti medikamentozni, psihostimulansima (kao što je amfetamin), koji kod dece, suprotno odraslima, pokazuje umirujuće efekte (kod odraslih dovodi do nesanice) - dovodi do poboljšanja pažnje i smanjenja motorne aktivnosti, što opet omogućava bolju snalažljivost u školskim zadacima, popravljanje rukopisa i adekvatnije socijalno ponašanje. Efekat terapije psihostimulansima traje kratko 4-5 sati, pa se zbog opasnosti stvaranja zavisnosti kod učestale upotrebe relativno retko koriste. Osim medikamentnog tretmana koriste se i tehnike bihejvioralnog tretmana i obuka roditelja.

Neke mere se mogu primeniti i u okviru školskog odeljenja - savetuje se da deca sa poremećajem pašnje i hiperaktivnošću treba da sede u prednjim klupama, da se ne nalaze do prozora, nikako u paru sa nekim sličnim sebi. Potrebno je tragati za periodima bolje koncentracije i u njima tražiti da dete odgovara, koristiti njegovu motornu energiju za konstruktivnu aktivnost (na pr. da pere sunđer, da donese užinu, da donese kredu, raznosi poruke), ne izlagati ih dugotrajnom intelektualnom naporu (bolje je zadatak razložiti na više manjih celina), a konstruktivno ponašanje obilato potkrepljivati (nagrađivati).

Stepen izraženosti poremećaja moše se grubo, za školske potrebe, odrediti korišćenjem Konersove skale procene .

Za svaku, od navedenih odlika u skali potrebno je zaokružiti brojčanu oznaku, a konačni rezultat se dobija sabiranjem ocena sa svih deset ajtema. Ako zbir prelazi 18 možemo opravdano posumnjati da se radi o poremećaju pažnje sa hiperaktivnošću i razmisliti o angažovanju stručnjaka radi preispitivanja ovog nalaza. Dete može biti upućeno pedijatru, neuropsihijatru, psihologu ili defektologu.

Yamolite vaspitača/vaspitačicu da popune Konersov upitnik, **a odabir dece prikazati kao slučajan** (da to objašnjenje ne bi uticalo na davanje odgovora na upitnik). Zapažanje o ponašanju praćene dece ukratko pribeležiti i priložiti uz ocenu koje su dale učiteljice.

## Konersova skala procene

|  |  |
| --- | --- |
| Ponašanje | Stepen izraženosti |
|  | nimalo | malo | prilično | veoma |
| 1. nemir, prevelika aktivnost | 0 | 1 | 2 | 3 |
| 2. impulsivnost, razdražljivost | 0 | 1 | 2 | 3 |
| 3. ometa drugu decu | 0 | 1 | 2 | 3 |
| 4. ne stiže da završi započeto | 0 | 1 | 2 | 3 |
| 5. stalno se vrpolji | 0 | 1 | 2 | 3 |
| 6. lako se da dekoncentrisati | 0 | 1 | 2 | 3 |
| 7. potrebe mora odmah zadovoljiti | 0 | 1 | 2 | 3 |
| 8. često I lako se zaplače | 0 | 1 | 2 | 3 |
| 9. brzo I drastično menja raspoloženje | 0 | 1 | 2 | 3 |
| 10. burno emocionalno reaguje | 0 | 1 | 2 | 3 |

|  |  |
| --- | --- |
| Ponašanje | Stepen izraženosti |
|  | nimalo | malo | prilično | veoma |
| 1. nemir, prevelika aktivnost |  |  |  |  |
| 2. impulsivnost, razdražljivost |  |  |  |  |
| 3. ometa drugu decu |  |  |  |  |
| 4. ne stiže da završi započeto |  |  |  |  |
| 5. stalno se vrpolji |  |  |  |  |
| 6. lako se da dekoncentrisati |  |  |  |  |
| 7. potrebe mora odmah zadovoljiti |  |  |  |  |
| 8. često I lako se zaplače |  |  |  |  |
| 9. brzo I drastično menja raspoloženje |  |  |  |  |
| 10. burno emocionalno reaguje |  |  |  |  |